label_title: Eurovision Song Contest 1996
label_desc: Eurovision Song Contest 1996 blev afholdt i Oslo Spektrum i Oslo, da Norge vandt Eurovision Song Contest 1995. Forud for konkurrencen havde 30 lande meldt sig som interesserede i at deltage, derfor lavede man en udvælgelse. Denne bestod af 29 sange, da værtslandet var sikret en plads. Dommere fra de 29 lande skulle så lave en hemmelig afstemning, hvor de 22 bedste gik videre. Under denne afstemning havde dommerne kun hørt, men ikke set deltagerne. Dette viste sig at være særdeles upopulært og det var da også den eneste gang man brugte denne metode. Resultatet af afstemningen var mildest talt overraskende, især med det faktum at Tyskland var dømt ude. Dette var første og indtil nu eneste gang det er sket. Også Danmark, Israel, Rusland, Ungarn og Rumænien fik ikke adgangsbillet. Desuden havde Makedonien ønsket at debutere, men fik altså heller stemmer nok til dette. Resultatet af afstemningen kan ses nederst i teksten.